ใบโพธิ์เปิดช่องเอสเอ็มอีบริหารความเสี่ยงค่าเงิน
ไทยพาณิชย์เปิดบริการบริหารความเสี่ยงอัตราแลกเปลี่ยนล่วงหน้าแก่ลูกค้าไม่มีหลักทรัพย์ค้ำประกัน
8 มี.ค. 2556

ไทยพาณิชย์เปิดบริการบริหารความเสี่ยงอัตราแลกเปลี่ยนล่วงหน้าแก่ลูกค้าไม่มีหลักทรัพย์ค้ำประกัน
นายศิริชัย สมบัติศิริ รองผู้จัดการใหญ่ ธนาคารไทยพาณิชย์ กล่าวว่า ธนาคารได้เปิดให้บริการบริหารความเสี่ยงจากอัตราแลกเปลี่ยนแก่ลูกค้ารายกลางและรายย่อย เนื่องจากในช่วงที่ภาวะอัตราแลกเปลี่ยนที่ผันผวนในตลาดการเงินทำให้มีลูกค้าเอสเอ็มอีหลายราย โดยเฉพาะกลุ่มธุรกิจนำเข้าส่งออกได้รับผลกระทบจากความไม่แน่นอนของค่าเงินที่เกิดขึ้น
นายศิริชัย กล่าวว่า ผลิตภัณฑ์ภายใต้โครงการ Forward Contract ที่เปิดให้กับลูกค้าเอสเอ็มอีกลุ่มนี้กำหนดวงเงินสูงสุดไว้ 10 ล้านบาท โดยลูกค้าไม่ต้องใช้หลักทรัพย์ค้ำประกัน เพียงแค่มีบุคคลค้ำประกัน เพื่อรองรับความต้องการของลูกค้าในเรื่องนี้โดยเฉพาะ เพื่อช่วยเหลือลูกค้า
นอกจากนี้ ธนาคารยังมีผลิตภัณฑ์โครงการ SCB SME Trade โดยสนับสนุนวงเงินสินเชื่อเพื่อการค้าระหว่างประเทศ โดยสามารถให้วงเงินกับลูกค้าได้สูงสุดถึง 120 ล้านบาทต่อราย ปัจจุบันมีลูกค้าเข้าร่วมโครงการดังกล่าวแล้วกว่า 7,000 ล้านบาท
ทั้งสองผลิตภัณฑ์นี้จะช่วยลดความเสี่ยงให้ลูกค้าจากค่าเงินที่ผันผวนได้มาก